
DACII SI CIVILIZAŢIA LOR IN SECOLELE I LE.N. — 1 EN. 


Prezentarea sintetică a cunoștințelor noastre despre daci implică, in 
mod necesar, o alegere. Cercetările arheologice, istorice si filologice 
întreprinse în ultimii douăzeci de ani pe tärimul antichitätilor dacice 
sînt atît de ample si de multilaterale, iar rezultatele lor atît de bogate 
și variate, încît o trecere completă in revistă devine imposibilă sau 
măcar grevata de periculoase aproximatii si simplificări. Ar trebui să se 
discute, într-un asemenea caz, și punctele de vedere diverse privind 
procesul de indo-europenizare si de tracizare a meleagurilor noastre!, 
şi poziţiile contradictorii în chestiunea situării limbii daco-geților in 
raport cu cea a tracilor de sud?. Ar trebui menţionate numeroasele pro- 
bleme rezolvate sau a căror rezolvare se poate cel putin intrevedea: 
în rîndul lor se cuvin așezate problema relaţiilor geto-dacilor cu colo- 
niile greceşti din Pontul Stîng şi cu sudul tracic?, aceea a culturii Latene 
< geto-dacice, aceea a relaţiilor daco-romane”, aceea a sorții si a dezvol- 


: 1 V. IstRom, I, p. 128—129; P. Bosch-Gimpera, Les Indo-Européens, Paris, 
1961, p. 212 si 236. 

? Lásind la o parte diverse pozitii mai mult sau mai putin nuantate, opiniile 
i fundamentale sînt două. Cea dintii (I. I. Russu, Limba traco-dacilor, ed. a I-a, 
Ed. Stiintificá, Bucuresti, 1967, passim) afirmá cá existá o limbá traco-dacicá, 
idiomul vorbit de daco-geti fiind un dialect al acesteia; a doua opinie (VI Geor- 
giev, Raporturile dintre limbile dacă, tracă si frigianá, in StCl, II, 1960, p. 39—58) 
susţine că daca si traca sînt limbi diferite. 

3 Bibliografia acestei probleme e prea vastă pentru a o putea cita aici. Mă 
mărginesc, deci, să trimit la lucrarea recentă de sinteză a lui D. M. Pippidi și 
D. Berciu, Din istoria Dobrogei, vol. I, Ed. Acad., Bucuresti, 1965. 

4 Specialiștii români sînt unanimi în aprecierea culturii Latene geto-dacice ca 
o cultură originală, distinctă de aceea a celților, formată în primul rînd pe baza 
dezvoltării triburilor locale si abia în al doilea rind ca rezultat al unor influenţe 
externe (cf. IstRom, I, p. 216—223). Persistă divergente în ceea ce priveşte plasarea 
în timp a începuturilor ei; unii arheologi români socotesc că în anumite zone 
extracarpatice cea de a doua vîrstă a fierului începe pe la 450 î.e.n. (D Berciu, în 
Dacia, N.S., I, 1957, p. 135—137; R. Vulpe, în IstRom, I, p. 223—-225), iar alţii, 
afirmind că procesul de formare a culturii Latene geto-dacice are loc cam în 
aceeași vreme pe întreg teritoriul Daciei, păstrează data tradiţională de 300 î.e.n. 
pentru a marca începuturile vîrstei a doua a fierului (Em. Condurachi, în SCIV, 
XVI, 1, 1965, p. 43-49; H. Daicoviciu, Dacii, Ed. Ştiinţifică, Bucuresti, 1965, 
p. 50—57). 1. H. Crișan, Ceramica daco-getică (sub tipar), afirmă chiar că de epoca 
Latene la geto-daci nu se poate vorbi înainte de a doua jumătate a sec. III î.e.n. 
sau chiar de începutul veacului următor. 

5 V. Em. Condurachi, în SCIV, IV, 3—4, 1935, p. 515—522; M. Macrea, în SCIV, 
VII, 1—2, 1956, p. 119—133 si, mai recent, C. Daicoviciu, in Revista română de 
studii internationale, I, 1966, p. 97—111. 

tării daco-getilor din regiunile neocupate de romani® si multe altele. 
Existenţa unor opinii diferite —de ansamblu sau de detaliu — în cea 
mai mare parte a acestor probleme nu îngăduie prezentarea lor în cele 
cîteva pagini ale unui articol omagial. 

Mi se pare, de aceea, mai potrivit să mă refer la o epocă relativ 
scurtă — de două secole — a. istoriei daco-geților: epoca statului dac. 
Nu e vorba însă aici de o limitare pur subiectivă, ci și de o judecată 
obiectivă asupra importanţei problemelor și asupra transformărilor în 
concepţia și în cunoștințele noastre. În adevăr, perioada care începe cu 
primele decenii ale secolului I î.e.n. si se încheie în anul 106 al 
erei noastre prin cucerirea Daciei de către romani este perioada celor 
mai înalte manifestări, pe un întreit tárim, a puterilor creatoare ale 
poporului daco-get. Pe plan economic-material, ea este vremea făuririi 
unei civilizații de tip oppidan”; pe plan spiritual, ea e marcată de însu- 
şirea scrisului si de manifestarea unor cunoştinţe cu caracter stiin- 
tific la daci®; în sfîrşit, pe plan politic, această perioadă de 200 de ani 
este vremea organizării celei mai înalte la care a ajuns societatea da- 
cică: statul lui Burebista și al lui Decebal?. 

Pentru aceeași perioadă, modificarea concepţiilor şi a viziunii oame- 
nilor de știință a fost. deosebit de puternică. Civilizaţia oppidană a 
fierului se contrapune „civilizației lemnului“ despre care, pe temeiul 
cunoştinţelor de atunci, se putea vorbi, la geto-daci, acum 40 de ani, 
Cultura spirituală a dacilor ni se înfăţişează, în lumina rezultatelor 
cercetărilor arheologice, mult mai complexă decît în izvoarele literare 
antice, iar concepția materialistă a istoriei a permis o definire mai 
stiintificá a statului dac si o integrare mai organică a lui în istoria 
lumii antice. Dacă există în istoria daco-geților o epocă pentru care vi- 
ziunea noastră actuală e infinit mai profundă, mai cuprinzătoare și 
mai nuanțată decit în trecut, aceasta este tocmai epoca statului dac. 

S-a spus, pe baza săpăturilor din Munţii Orăştiei, că în cele două se- 
cole care au precedat cucerirea romană, dacii au creat o civilizaţie oppi- 
dana, cvasioráseneascá. Caracterizarea e justă, căci cercetările au pus 
în lumină laturile diverse ale unei puternice civilizaţii a fierului ce de- 
păşise stadiul rural. Această civilizaţie e definită deopotrivă de impu- 
nătoarele cetăţi din Munţii Orăștiei, cu zidurile lor din blocuri de piatră 
crescute parcă din flancul înălțimilor dominante, cu turnurile lor de 
apărare si de locuire, si de inventarul arheologic al așezărilor civile. 
Toate acestea sint bine cunoscute, dar există anumite aspecte asupra 
cărora merită să insistäm. 


6 IstRom, I, p. 517—530; N. Gostar, în Buletinul Universitátilor „V. Babeş“ si 
„Bolyai“ Cluj, seria Ştiinţe Sociale, 1, 1—2, 1956, p. 183—198; 1. I. Russu, in 
Dacia, N.S., III, 1959, p. 341—352; infra, p. 419—421. 

7 C. Daicoviciu, in IstRom, I, p. 279-—280 si 317. 

8 Iordanes, Getica, 69—70; I. H. Crișan, în Istoria medicinei. Studii gi cer- 
cetdri, Bucuresti, 1957, p. 45—56; H. Daicoviciu, in Dacia, N.S. IV, 1960, p. 231—254. 

9 C. Daicoviciu, in SCSCluj, 1, 2, 1950, p. 111—124 si SCIV, VI, 1—2, 1955, 
p. 47—59. 

10 V, Pârvan, Getica, Bucuresti, 1926, p. 138. 

Se cuvine subliniată, înainte de toate, unitatea profundă a civilizaţiei 
dacice!!. Pînă acum cîțiva ani, complexul din Munţii Orăștiei era con- 
siderat ca un fenomen aparte si, într-o oarecare măsură, această con- 
ceptie rămîne valabilă. Complexul din Munţii Orăștiei reprezintă, în. 
adevăr, o concentrare formidabilă, pe un spaţiu geografic relativ restrins, 
a manifestărilor superioare ale civilizației dacice: cetăţile cu ziduri in- 
spirate din arhitectura militară elenistică, așezările cu sute de obiecte 
de fier, cu ceramică de calitate superioară si chiar cu ceramică pictată 
într-un stil original, sanctuarele patrulatere sau circulare cu coloane. sau 
stilpi de calcar si andezit. În acest sens, complexul din Munţii Orăștiei 
rămîne un fenomen singular; dar cercetările recente au dovedit că ele- 
mentele care-l compun se regăsesc, fie si pe scară mai redusă, în alte 
zone. A fost descoperită și dezvelită cetatea de la Bänita!?, construită în 
tehnica utilizată la Costeşti sau la Blidaru; o fortificaţie cu ziduri de 
piatră aproape identice a fost descoperită și în Munţii Apuseni, la 
Piatra Craivii'?, iar la Căpilna turnul izolat cunoscut din săpăturile 
mai vechi s-a dovedit a fi unul din elementele adevăratei cetăţi cu zid 
în opus quadratum care înconjoară întregul platou al înălţimii ce do- 
mină valea Sebesului'*, O cetate, în care vechiul sistem de fortificaţie 
-— valul de pămînt — se îmbină cu turnuri-locuintá analoge cu cele 
cunoscute din Munţii Orăștiei, a fost săpată la Tilisca'5, lîngă Sibiu, 
iar ziduri din blocuri de piatră au fost descoperite pe Bitca Doamnei'®, 
în apropiere de Piatra Neamţ. În sfîrşit, recent au început cercetările 
la fortificațiile dacice din Oltenia!’. 

Aceste descoperiri din vremea din urmă ne permit să întrevedem 
existenţa unui sistem de apărare mai vast și mai complex decît credeam 
pînă nu demult. Se conturează, eventual, existența a două centuri de- 
: fensive relativ concentrice în jurul Sarmizegetusei. Cetățile de la Piatra 
„„Craivii, Cápilna, Tilișca, Bănița, construite într-o tehnică analogă ade- 
sea pînă la amănunte cu cea de la Costești, Blidaru, Piatra Roşie, ne 
determină să vorbim, pentru perioada următoare morţii lui Burebista, 
nu despre dăinuirea nucleului statal din Munţii Orăștiei, ci despre däi- 





H Cf. si I. H. Crişan, în ActaMN, V, 1968, p. 23—33. 

12 Oct. Floca, Cetatea dacică de la Bănița, in M. Macrea, Oct. Floca, N. Lupu, 
I. Berciu, Cetăți dacice din sudul Transilvaniei, Ed. Meridiane, Bucuresti, 1966, 
p. 23—33. 

3 I. Berciu, Al. Popa, H. Daicoviciu, în Celticum, XII, Supplément a Ogam- 
Tradition celtique, N° 98, 1965, p. 115—146. 

4 Săpăturile vechi de aici au fost publicate de M. Macrea si I. Berciu, în 
Dacia, N.S., IX, 1965, p. 201—231. Rezultatele campaniilor din 1965—1967, care 
au îmbogățit considerabil cunoştinţele noastre, vor ‚fi publicate în cadrul unei 
monografii cuprinzătoare. i 

15 N. Lupu, Cetatea dacică de la Tilișca, în M. Macrea, Oct. Floca, N. Lupu, 
I. Berciu, op. cit, p. 34—45. 

: Anl Gostar, in Omagiu lui P. Constantinescu-lasi, Ed. Acad, Bucuresti, 1965, 
p. 81—86. 

7 Val Busilá si Al. Vulpe, Cetatea dacá de la Polovragi. Comunicare prezen- 
tată la a Il-a Sesiune ştiinţifică a muzeelor, decembrie 1965; D. Berciu, Buridava 
dacică la Ocnita?, în Magazin Istoric, an. I, 1967, nr. 6, p. 5—9. 

nuirea unui stat dac transilvănean, care avea sá stringá iarăși în jurul 
său, pe vremea lui Decebal, majoritatea triburilor dacice din celelalte 
regiuni ale ţării. În același timp, cetăţile din estul Transilvaniei si for- 
tificatiile din Moldova vorbesc despre unitatea politică vastă realizată 
în anumite perioade ale istoriei statului dac. 

Despre aceeaşi unitate profundă de cultură vorbesc si construcţiile 
civile sau sacre, precum și inventarul așezărilor dacice. Este extrem 
de semnificativ faptul că la Bitca Doamnei si la Barbosi s-au găsit 
urmele unor sanctuare patrulatere cu stilpi de lemn (în primul caz 
aşezaţi pe baze de piaträ)!® si că la Pecica s-a dezvelit o construc- 
tie circulară cu stilpi de lemn, care trebuie considerată tot un lăcaș 
de culti?. Nu e întîmplător nici faptul că fragmentele din chiupuri roşii, 
de bună calitate, se regăsesc din Munţii Orăștiei pina la Popesti?®, 
pe Arges, si pina la Sărăţel?!, lîngă Bistriţa; această împrejurare con- 
stituie una din dovezile că întreaga lume dacică participa la avîntul 
din ultimele două secole de existenţă a Daciei independente. 

Unitatea fundamentală a culturii materiale dacice nu înseamnă iden- 
titate absolută și faptul acesta este iarăşi semnificativ. Într-adevăr, există 
anumite fenomene proprii complexului din Munţii Orăștiei: bogăţia extra- 
ordinară a uneltelor si a obiectelor de fier, ceramica pictată cu motive 
vegetale si zoomorfe etc. Fără sá sfárime unitatea generală a culturii 
dacice, asemenea descoperiri sau situaţii singulare demonstrează, alături 
de alte argumente bine cunoscute, că societatea dacică se constituise 
într-o formă centralizată de organizare politică, în cadrul căreia centrul 
se dezvolta cu prioritate. 


Nu cred că e necesar sá mai insist asupra originalității culturii ma~: 
teriale dacice. Anumite elemente ale ei — cum sînt ceasca dacică și... 
alte forme ale ceramicii lucrate cu mina sau la roată — reprezintă ja- 


loane sigure de atribuire etnică a unor complexe arheologice®®. Trebuie 
doar să subliniem că această originialitate nu exclude, ci, dimpotrivă, 
implică acceptarea unor influenţe din afară. Dar dacii nu s-au mul- 
tumit cu preluarea unor elemente de cultură materială de la alte po- 
poare; ei le-au adaptat, le-au transformat si adesea le-au îmbogăţit, to- 
pindu-le în creaţiile lor tradiţionale și făurind o civilizație profund 
originală. 

Mi se pare însă că unele descoperiri din Munţii Orăștiei vădesc, în 
acest proces de acceptare si de adaptare a influențelor străine, un ele- 
ment nou, specific epocii statului dac. Cisterna de la Blidaru? sau unele 


18 N, Gostar, op. cit., p. 84 si fig. 4. 

19 T, H. Crişan, in ActaMN, III, 1966, p. 91—100. 

2 R. Vulpe, Așezări getice din Muntenia, Ed. Meridiane, Bucuresti, 1966, p. 34 

A N. Vlassa si St. Dănilă, în Materiale, VIII, 1962, p. 344 si fig. 3, 10, 13; 

2 1, H. Crișan, in SCSCluj, seria III: Științe sociale, VI, 3—4, 1955, p. 137. 
D. Protase foloseşte consecvent prezenţa în așezările si necropolele din provincia 


Dacia a ceramicii dacice lucrate cu mina pentru demonstrarea dáinuirii autohto- 


nilor sub stăpînirea romanilor (Problema continuității in Dacia in lumina arheo- 
logiei si numismaticii, Ed. Acad., Bucuresti, 1966, p. 65—70). L : 
23 SCIV, V, 1—2, 1954, p. 140—143 si fig. 17—19. 

piese arhitectonice de la Grádistea Muncelului presupun participarea 
efectivá a unor mesteri constructori greci sau romani (fapt confirmat, 
de altfel, si de izvoarele literare), iar cutitoaia pentru prelucrarea lem- 
nului purtind stampila lui Herennius din Aquileia, descoperitá la Sar- 
mizegetusa*4, reprezintă un exemplu rar de import de unelte de pro- 
ductie. Aceste împrejurări má îndeamnă sá presupun, pentru epoca 
statului dac, o orientare conștientă și sistematică înspre aducerea și 
adoptarea a ceea ce lumea clasică putea oferi mai bun nu numai în 
domeniul ceramicii sau al obiectelor de podoabă, deci al consumului, ci 
si în acela, mult mai important, al producţiei. 

Meşterii daci de la Sarmizegetusa au imitat cutitoaia produsă de 
Herennius (să nu uităm că aici s-au descoperit un atelier de topitorie 
şi unul de fierărie)”; acest fapt ar face necesară efectuarea unei serii 
complete de analize metalografice cu speranţa că s-ar putea afla noi 
dovezi cu privire la importul unor unelte de producţie. 

Cercetările arheologice din Munţii Orăștiei au contribuit într-o mă- 
sură esenţială si la cunoaşterea culturii spirituale a dacilor. Descoperirea 
sanctuarelor a demonstrat si arheologic politeismul daco-get, iar aflarea, 
la Sarmizegetusa, a blocurilor cu litere greceşti si a vasului de cult 
cu stampila DECEBALVS PER SCORILO* a îngăduit nu numai dobin- 
direa certitudinii utilizării scrisului de către daci, ci si schitarea unei 
anumite evoluții, de la alfabetul grecesc la cel latin, în această utilizare. 
Să mai amintim apoi că marele sanctuar circular de la Sarmizegetusa 
a dovedit existența unui calendar original dacic?’, confirmindu-l astfel 
pe Iordanes care vorbea despre preocupările astronomice ale dacilor?®, 
si că descoperirea ceramicii pictate cu motive vegetale și zoomorfe su- 
gerează trecerea de la o artă schematică și stilizată (manifestată, de 
exemplu, în iconografia monedelor dacice) la o artă cu un caracter mai 
realist. Lipseste deocamdată, pentru întregirea tabloului vieţii spirituale 
dacice in sec. I Len. — I e.n., descoperirea necropolelor din Munţii 
Orăștiei, care vor trebui căutate cu mijloace moderne de prospectiune 
arheologică. 

Pe tărîmul istoriei politice, cistigul cel mai de seamă constă în pre- 
cizarea existenţei și a caracterului statului dac, în definirea lui ca stat 


% SCIV, IV, 1—2, 1953, p. 182. 

% Pentru atelierul de topitorie, v. SCIV, VI, 1—2, 1955, p. 207—211; pentru 
cel de fierărie. v. SCIV, III, 1952, p. 297—302. 

% Blocuri cu litere grecești au fost descoperite la Sarmizegetusa încă in prima 
campanie arheologică postbelică (v. SCIV, II, 1, 1951, p. 118—121 si fig. 18—19); 
cercetările din anii următori au continuat sá, scoată la iveală asemenea pietre 
scrise. Pentru vasul de cult si interpretarea stampilei, v. C. Daicoviciu, în SCIV, 
VI, 1—2, 1955, p. 201—204; însemnătatea pentru istoria Daciei preromane a acestei 
descoperiri e subliniată de C. Daicoviciu, în SCIV, VI, 1—2, 1955, p. 57. 

2 H. Daicoviciu, Il tempio-calendario dacico di Sarmizegetusa, in Dacia, NS. 
IV, 1960, p. 231—254; G. Charriére, în Bulletin de la Société Préhistorique Fran- 
caise, LX, 1963, NO 7—8, p. 410; H. Daicoviciu, in Dacia, N.S., IX, 1965; 
p. 383—385. 

28 Iordanes, Getica, 69—70. 


56 H. DAICOVICIU 








sclavagist incepätor?®. Cred însă că această importantă realizare trebuie 
privită doar ca un început. Caracterizarea statului dac ca sclavagist 
incipient reprezintă un pas înainte, dar ea rămîne prea vagă și prea 
putin nuanțată. Contind mai putin pe aportul arheologiei, limitată in 
această privinţă, și mai mult pe analogiile cu alte formațiuni politice 
antice, se va putea defini, cred, mai precis caracterul statului întemeiat 
de Burebista, în sensul unei delimitări atît fata de statele sclavagiste 
clasice, cit si față de formațiunile statale ale vechiului Orient. Cuvîntul 
îl au nu numai istoricii, ci şi filozofii istoriei sau specialiștii în economie 
politică; sarcina de a descoperi şi exprima trăsăturile distinctive ale 
unui stat în care munca oamenilor liberi si nu a sclavilor reprezenta 
principalul izvor al bunurilor materiale mi se pare pe deplin reali- 
zabilă. 

Însăși problema apariţiei statului dac oferă suficient material de cer- 
cetare si discuţie. Nu mă refer la situarea geografică a fenomenului 
închegării statale la daci, căci, în ciuda unor păreri contrare, originea 
transilvăneană a statului lui Burebista e neindoielnicä®!, ci la mecanis- 
mul acestui proces istoric de primordială însemnătate. Vor trebui pro- 
babil abandonate orice scheme simpliste, liniare, ale dezvoltării de la 
democraţia militară la stat; se poate presupune că ele vor fi înlocuite 
cu acceptarea ideii unei epoci de frământări, de progrese si de reculuri, 
provocate de ciocnirea unor factori ca: poporul si adunarea poporu- 
lui, aristocrația, căpeteniile de triburi şi de uniuni tribale. Natural, și 
în acest caz fundamentarea teoretică a problemelor este esenţială. 

Pînă la rezolvarea acestor chestiuni de principiu, e imbucurátoare 
sporirea și adîncirea cunoștințelor noastre despre istoria politică a sta- 
tului dac. S-a putut defini, în liniile ei generale, politica externă 
a regilor daci in fata pericolului celtic?? si a celui roman%, subliniin- 
du-se apariţia iniţiativelor diplomatice dacice (amestecul în războaiele 
civile de la Roma)*4, iar prin schitarea unei cronologii ipotetice, dar 
verosimile, a regilor din Munţii Orăștiei, istoria Daciei este mai explicit 
si mai strîns racordată la istoria universală. Dinastii daci din Munţii 
Orăștiei ne apar ca ducînd o politică activă de preîntimpinare a primej- 
diei romane si de controlare a zonei istro-pontice, fapt care denotă o 
concepţie politică superioară si consecventă. 

Manifestările din sec. I Len. — I e.n. ale daco-geților pe cele trei 
tárimuri discutate aici indreptátesc două concluzii de importanţă prin- 
cipială. Cea dintii este că civilizaţia oppidană dacică constituie faza 


2 Vezi nota 9. 

30 R. Vulpe, în Dacia, N.S., IV, 1960, p. 310—315; D. Berciu, în SCIV, XI, 2, 
1960, p. 278—280. 

31 €, Daicoviciu, in SCSCluj, I, 2, 1950, p. 111—124 si SCIV, VI, 1-—2, 1959, 
p. 47—59; H. Daicoviciu. în Dacii, Ed. Ştiinţifică, Bucureşti, 1965, p. 86—105. 

3 M. Macrea, in SCIV, VII, 1—2, 1956, p. 119—133. 

clasicä®° (în raport cu cele anterioare și ulterioare) a culturii materiale 
și spirituale a poporului daco-get. Cu alte cuvinte, secolele de viata 
statală pe care le-au trăit daco-getii reprezintă, mutatis mutandis, in 
istoria lor, ceea ce epoca lui Pericles fusese pentru antica Atenă sau 
principatul lui Augustus pentru Roma. 

A doua concluzie, de egală (dacă nu mai mare) însemnătate se referă 
la poziţia culturii daco-getice în ansamblul civilizaţiei antice europene. 
Creatorii sistemului de fortificaţii din Munţii Orăștiei și ai elemen- 
telor sale complementare, creatorii unei civilizaţii oppidane originale, 
dar deschise inriuririlor înaintate, oamenii care foloseau alfabetul gre- 
cesc si pe cel latin, care ajunseseră la elaborarea unui calendar bazat 
pe observaţii astronomice proprii, conducătorii care urmăreau cu per- 
manentă vigilentá expansiunea romană si care nu pregetau sá se ames- 
tece în afacerile interne ale Imperiului, într-un cuvînt poporul dac, 
civilizaţia şi statul dacilor aparţin lumii clasice. Fără îndoială, ei se 
află la periferia acestei lumi, dar întreaga lor dezvoltare urmează calea 
bátátoritá de statele antichităţii clasice. Evident, civilizaţia oppidana da- 
cică nu se poate măsura ca nivel, ca grad de dezvoltare, cu civilizația 
greacă din sec. V î.e.n., cu cea elenistică sau cu cea romană imperială, 
dar ea le este asemănătoare prin natura ei. Si dacă civilizaţia dacilor, 
mai puţin evoluată, a fost înfrîntă și distrusă în ciocnirea militară 
cu civilizaţia Romei, caracterul ei clasic a trebuit să joace un rol de 
seamă în înlesnirea romanizării populaţiei autohtone. 

(Résumé) 


‘ L’étude est une présentation synthétique des principaux résultats dans le do- 
maine des antiquités daces des deux derniers siècles avant la conquête romaine. 
„On souligne que cette période représente Vapogée de la civilisation dace sur 
„le plan économique (création d'une civilisation oppidane), spirituel (utilisation de 
'écriture et manifestations des connaissances scientifiques) et politique (organi- 
_ ‚sation statale). 
-. On passe ensuite en revue les principales conclusions auxquelles ont abouti 
„les recherches dans ces trois domaines: profonde unité de la civilisation dace; 
Continuité de l’état dace de Transylvanie depuis la mort de Burébista jusqu’à 

Vavénement de Décébale; participation de tout le monde dace à lessor econo- 
mique et spirituel caractérisant les deux derniers siécles de la Dacie indépendante; 
développement prioritaire du centre statal des Montagnes d’Orästie; orientation 
consciente et systématique de l’état dace vers l'adoption des réalisations du 
monde gréco-romain dans le domaine de la production; existence d'un calendrier 
dace original; existence d'un état dace qu'il faut maintenant définir d'une ma- 
niére plus précise, en le distinguant tant des états orientaux que des états 
basés sur l’esclavage classique. 

Tous ces résultats permettent de définir cette période de l’histoire des Daces 
comme étant V’étape classique (par rapport aux périodes antérieures et posté- 
rieures) de la civilisation du peuple dace et d’affirmer que cette civilisation appar- 
tient, par sa nature, au monde classique. Moins développée que la civilisation 
romaine, la civilisation dace a été vaincue et anéantie par celle-ci, mais son 
caractére classique a du faciliter la romanisation des autochtones aprés la victoire 
de Trajan. 





